Na temelju članka 49. stavka 4. Zakona o poljoprivrednom zemljištu („Narodne novine“ broj 20/18, 115/18. i 98/19) i članka 30. Statuta Općine Sveti Ivan Žabno (“Službeni glasnik Koprivničko – križevačke županije ” broj 10/13, 2/18. i 6/20), Općinsko vijeće Općine Sveti Ivan Žabno na 24. sjednici održanoj 11. studenoga 2020. donijelo je

**PROGRAM**

**utroška sredstava ostvarenih od prodaje, zakupa i dugogodišnjeg zakupa**

**poljoprivrednog zemljišta u vlasništvu Republike Hrvatske u 2021. godini**

**na području Općine Sveti Ivan Žabno**

I.

Programom utroška sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske u 2021. godini na području Općine Sveti Ivan Žabno (u daljnjem tekstu: Program), utvrđuje se namjena korištenja i kontrola utroška sredstava od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske u 2021. godini na području Općine Sveti Ivan Žabno (u daljnjem tekstu: sredstva) koja su prihod Proračuna Općine Sveti Ivan Žabno za 2021. godinu (u daljnjem tekstu: Proračun).

II.

Sredstva su u prihodima Proračuna planirana u svoti 592.000,00 kuna, odnosno 65% od ukupnih sredstava koja su prihod Proračuna.

III.

Sredstva iz točke II. ovog Programa planiraju se utrošiti na:

* uređenje ruralnog prostora izgradnjom i održavanjem ruralne infrastrukture vezane za poljoprivredu

IV.

Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2021. godine.

OPĆINSKO VIJEĆE

OPĆINE SVETI IVAN ŽABNO

KLASA: 320-01/20-01/06

URBROJ: 2137/19-02/1-20-1

Sveti Ivan Žabno, 11. studenoga 2020.

PREDSJEDNIK:

Krešimir Habijanec